Niané ábum Elísabet é ngá kwíñ é ngwan saman,
éde Nzamá a ngá lóm ángel Gabriel é dzeá bá lwée ná Nasaret,
ábeŋŋ sí ye á Galilea;
endúnn ngwan é mbé ó wéñ,
é tɔɔ́ eyola ná María;
é mbé é belé atsiŋŋ álúk bá mot a tɔɔ́ eyola ná José,
mot ye é mvɔŋ David.
Niané ángel a ngá ñíi é ndá á mbé a tɔɔ́,
éde a ngá dzó ná:
“Á mbóló,
abwará ya wa,
Ntí a ne ya wa.
[O ne ya bibwárán ádaŋ biningá bése.]”
Ve,
María a ngá sigan ya bifíá bíte,
a ngá síli fe nlém weñ été ná:
“Ámvála mbóló dí dá yíli á yá!”
Éde ángel a ngá dzó ná:
“Á María,
o táa kɔ wɔŋŋ,
amú ná o wún yaá abwará ébe ású Nzamá.
Áwola dí wa ye ñɔŋ abum,
o byéñ mwán fám,
wa ye ñí lwée eyola ná Yesus.
Mwán te aa ye bɔ ewólo Mot,
bá ye fe ñí lwée eyola ná é Mwán éñí a ne oyaáp ó yóp,
Ntí Nzamá aa ye fe ñí téle kéza amvála ané émvámvámm deñ David.
Mwán te aa ye dzwée é ndá bot Jakob mbéámbéá,
édzwée deñ dăá ye mana.”
Éde María a ngá dzó ángel ná:
“Dzam te dá ye bɔ á yá?
Ma kaa áyem fám!”
Ané ángel a ngá yalan ya ñí ná:
“Mfúfúp Nsísim aa ye nzu ébe wa,
é nguu éñí a ne oyaáp ó yóp aa ye wa búrbe áyóp ya nsísim weñ,
éde ná Mfúfúp mwán wá ye nzu byála bá ye wá lwée ná é Mwán Nzamá.
Évúvúmán dwe Elísabet,
dá é ñɔŋ yaá fe abum,
a tɔɔ́ ná a ntɔɔ́ nnomm,
aa ye byéñ mwán fám,
é miningá bé ngá dzó ná a ne ekom,
ábum deñ é ntɔɔ́ ngwan é saman.
Amú ná Nzamá ăá vwat bɔ dzam enziŋ.”
Éde María a ngá dzó ná:
“Me ne óloá Ntí,
á bɔɔ́ge ya ma ané o mvá dzó.”
Ané ángel a ngá ke.